laion/Wikipedia-Exotic huggingface dataset:
חיל הפקחים האדומים

חיל הפקחים האדומים (באנגלית: Red Lantern Corps) הוא ארגון בדיוני המופיע בחוברות הקומיקס גרין לנטרן ביקום DC קומיקס. הארגון הופיע לראשונה בחוברת Green Lantern Vol.4 #25 מדצמבר 2007 ונוצר על ידי הכותב ג'ף ג'ונס והמאייר אית'ן ואן סקייבר. חיל הפקחים האדומים הוא אחד מתוך שבעה חילות פקחים השואבים את כוחם מאור ספציפי מתוך הספקטרום הרגשי. החיל שיחק תפקיד מפתח כמשתתף קבוע באירועי "הלילה האפל ביותר", ולאחר אירועי פלאשפוינט החל בהרצת חוברות משלו. חברי החיל מתיישבים בכוכב הלכת איסמאולט, וכוחם מונע בידי רגש הזעם. כמה מהאפיונים הרבים של החיל שאבו השראה מסרטו הפוסט-אפוקליפטי של דני בויל "28 יום אחרי". הכותב ג'ף ג'ונס תיאר את חיל הפקחים האדומים בתור החיל האלים ביותר בקרב שבעת חילות הפקחים, שמתבסס על תגובה אלימה הנובעת מהתפרצות רגשית של רגש הזעם, מאשר על תוכנית מלחמה מתוכננת היטב. הוא מוסיף ומתאר את אטרוסיטוס בתור הפקח האדום העקבי ביותר, שרגשות הזעם נמצאים אצלו תחת שליטה, ומציין שתהיה לו בעיה לשלוט בחברי החיל הפראיים. החיל מוזכר לראשונה בעלילות "מלחמת חיל סינסטרו", כאשר שומר היקום-לשעבר גאנטת' חושף בפני האל ג'ורדן, גאי גרדנר, ג'ון סטוארט וקייל ריינר את דבר הנבואה אודות "הלילה האפל ביותר". נבואה זו מתארת מלחמת אור אשר תתנהל בין שבעה חילות פקחים המונעים בידי הספקטרום הרגשי. חלק מהנבואה מציין ש"כוח שנאה יעלה כאשר הפקח האדום יימשח בדם, וזעמו של המשתמש לא יהא מזוכך או מוגבל". שורשיו של חיל הפקחים האדומים נעוצים לפני זמנו של חיל הפקחים הירוקים, כאשר בהתאם להמשכיות יקום DC, שומרי היקום הקימו צבא רובוטים בשם "ציידי האדם" כדי לשמור על סדר ברחבי היקום. לאחר עידנים בהם היו בשימוש, שומר היקום העריק קרונה שינה את התיכנות המרכזי של ציידי האדם וגרם להם להאמין שהדרך היחידה לשמור על הסדר היא להכחיד את כל החיים התבונתיים מהיקום. סקטור 666 נופל טרף לפילוסופיה חדשה ומעוותת זו, כאשר ציידי האדם טובחים בכל התושבים מלבד לחמישה. חמשת השורדים נודעים בהמשך כחמש האינוורסיות - תא טרוריסטי שמקדיש את חייו להשמדתם של שומרי היקום. הם נכלאים בכוכב הלכת איסמאולט, ואחד מחבריהם - אטרוסיטוס - נמלא חמת זעם באופן שגורם ליצירתה של סוללת הכוח האדומה הראשונה. עם הזמן, הוא נמלט מספר פעמים מכלאו, אך הוא מובס וחוזר למקום כלאו. באחד מאותם מקרים, הוא מתקיף את הגרין לנטרן אבין סור, אך נלקח חזרה למאסר בידי הגרין לנטרן-לשעבר סינסטרו. כאשר רגש הזעם משתלט על האינטליגנציה של המשתמש ומבטל אותה, הפקח האדום הטיפוסי נותר עם מחשבה חייתית בסיסית ויכולות דיבור מועטות ביותר. משתמש זה סובל ממחסור מוחלט בהפשטה, רצון או הבנה מלבד זעם בלתי נגמר, שמונע בידי שנאה יוקדת וזיכרון מעומעם של חייו הקודמים. הוא ממוקד בנסיבות אשר הביאו אותו לשנוא מלכתחילה. אולם, אטרוסיטוס מצליח לשחזר את בינתה של חברת החיל בליז בעזרת קסמי השמאניזם שלו, וכמותו, היא מונעת בידי רגש הזעם אך גם מתעבת את הסבל האינסופי שהיא שרויה בו. לאחר מאורעות "פלאשפוינט", בליז הופכת לנציגת החיל בקבוצת "השומרים החדשים". כמו כן, הגרין לנטרן גאי גרדנר נמלא חמת זעם בעקבות מותו הרגעי של קייל ריינר - מה שמושך אליו את טבעת הכוח האדומה של וייס. הוא בוחר להישאר עם חיל הפקחים האדומים. גרדנר מביס בקרב את אטרוסיטוס ונעשה למנהיג החיל. כאשר הם טוענים את טבעות הכוח שלהם, חברי חיל הפקחים האדומים מדקלמים את השבועה הבאה: דף הקבוצה בפרויקט ויקיה של DC קומיקס Geoff Johns on Final Crisis: Rage of the Red Lanterns, Vaneta Rogers, October 27th 2008 Green Lantern Vol.4 #25, January 2008 Green Lantern Vol.4 #33, September 2008 Green Lantern Vol.4 #35, November 2008
מארק ברטרה

מארק ברטרה אי ארגל (בקטלאנית: Marc Bartra i Aregall; נולד ב־15 בינואר 1991) הוא כדורגלן ספרדי־קטלוני המשחק בעמדת הבלם בריאל בטיס. ברטרה נולד בסנט ז'אומה, טרגונה, קטלוניה. בגיל 11 הצטרף ל"לה מאסיה", מחלקת הנוער של מועדון הכדורגל ברצלונה. קודם לכן שיחק במחלקת הנוער של היריבה העירונית אספניול. בשנת 2009 ברטרה קודם לקבוצת המילואים ברצלונה אתלטיק. ב-14 בפברואר 2010, כחודש לאחר יום הולדתו ה-19, ברטרה ערך את הופעת הבכורה שלו בקבוצה הבוגרת של ברצלונה, כאשר נכנס כמחליף בדקה ה-30 במקום ז'פרן סוארס, בהפסד 2:1 לאתלטיקו מדריד בויסנטה קלדרון. הוא פתח בהרכב לראשונה במשחק לה ליגה כשנה לאחר מכן, במשחק התיקו 0:0 עם דפורטיבו לה קורוניה. ב-21 במאי 2011 ברטרה כבש את שער הבכורה שלו בקבוצה הבוגרת של ברצלונה, בניצחון 1:3 על מאלגה, במחזור הסיום של הליגה הספרדית לעונת 2010/2011. בעונת 2012/2013 ברטרה קודם לסגל הקבוצה הבוגרת. למרות זאת, הוא לא קיבל הזדמנויות רבות לשחק ממאמן הקבוצה טיטו וילאנובה, שהעדיף את הקשרים הגנתיים חאבייר מסצ'ראנו ואלכס סונג, ואף את המגן אדריאנו בעמדת הבלם על פני ברטרה. באותה עונה הופיע בסך הכל ב-16 משחקים בכל המסגרות. ב-18 במרץ 2014 ברטרה חתם על חוזה חדש בברצלונה, ל-3 שנים. ב-16 באפריל הוא פתח בהרכב ברצלונה בגמר גביע המלך, במשחק הקלאסיקו נגד ריאל מדריד. במשחק הוא כבש את שער השוויון בנגיחה מבעיטת קרן, אך מנגד איפשר לגארת' בייל לכבוש את שער הניצחון, לאחר שהאחרון רץ עם הכדור לאורך חצי מגרש. ב-3 ביוני 2016 נמכר ברטרה לבורוסיה דורטמונד, לאחר שזו הפעילה את סעיף השחרור שלו בסך 8 מיליון אירו. ב-11 באפריל 2017, כשעה לפני משחק במסגרת ליגת האלופות נגד מונקו, אירע פיצוץ בסמוך לאוטובוס של הקבוצה. ברטרה נפצע בכף ידו, והמשחק נדחה למחרת והסתיים בתוצאה 2–3 למונקו, במשחק בו ברטרה לא נטל חלק. ב-30 בינואר 2018 חתם ברטרה בריאל בטיס. ב-14 באוגוסט 2022 חתם ברטרה בטרבזונספור מליגת העל הטורקית. ברטרה שיחק בנבחרות ספרד הצעירות, ועם נבחרת ספרד עד גיל 21 זכה באליפות אירופה עד גיל 21 ב-2011 וב-2013. בטורניר בשנת 2013, שנערך בישראל, נכלל בנבחרת הטורניר. הוא ערך את הופעת הבכורה שלו בנבחרת ספרד הבוגרת ב-16 בנובמבר 2013, במשחק ידידות מול גינאה המשוונית, שהסתיים בניצחון ספרד 1–2. ברצלונה אליפות ספרד (5): 2009/2010, 2010/2011, 2012/2013, 2014/2015, 2015/2016 גביע המלך (3): 2011/2012, 2014/2015, 2015/2016 הסופר קאפ הספרדי: 2013 ליגת האלופות (2): 2010/2011, 2014/2015 הסופר קאפ האירופי: 2015 אליפות העולם לקבוצות: 2015 בורוסיה דורטמונד הגביע הגרמני: 2016/2017 ריאל בטיס גביע המלך: 2021/2022 נבחרת ספרד עד גיל 21 אליפות אירופה עד גיל 21: 2011, 2013 מארק ברטרה, ברשת החברתית אקס (טוויטר) מארק ברטרה, באתר Transfermarkt מארק ברטרה, באתר Soccerway מארק ברטרה, באתר BDFutbol מארק ברטרה, באתר WorldFootball.net מארק ברטרה, באתר National Football Teams מארק ברטרה, באתר FootballDatabase.eu עוזי דן, מרק ברטרה משאיר מאחור את דורטמונד, אבל הפיצוץ ימשיך ללכת איתו, באתר הארץ, 8 בפברואר 2018
טוסיין ריקטס

טוסיין אנטוני ריקטס (באנגלית: Tosaint Antony Ricketts; נולד ב-6 באוגוסט 1987) הוא כדורגלן עבר קנדי ששיחק בעמדת החלוץ. ריקטס התחיל את הקריירה שלו בקבוצת הכדורגל של אוניברסיטת ויסקונסין גרין ביי, ובשנת 2009 הצטרף למייפה מפינלנד. ב-4 במרץ 2009 הוא ערך את הופעת הבכורה שלו בקבוצה וב-13 ביוני הוא הבקיע את שער הבכורה שלו. הוא הבקיע צמד נגד פוליטכניקה טימישוארה הרומנית במסגרת מוקדמות הליגה האירופית. בעקבות זאת טימישוארה הביעה בו עניין, וב-19 בנובמבר 2010 הוא חתם במועדון לשלוש שנים. ב-26 בפברואר 2011 ריקטס ערך את הופעת הבכורה שלו בקבוצה, בניצחון 1–3 נגד גז מטאן מדיאס. ב-5 במרץ 2011 הוא הבקיע את שער הבכורה שלו נגד קלוז'. בקיץ 2012 המועדון פשט את הרגל וריקטס שוחרר מהמועדון. ב-31 באוגוסט 2012 חתם בוולרנגה הנורווגית בהעברה חופשית. ב-5 בנובמבר 2012 הוא ערך את הופעת הבכורה שלו בהפסד 1-0 נגד סוגנדל. בתחילת ינואר 2013 חתם ריקטס בסאנס אולף. ב-17 במרץ 2013 הוא ערך את הופעת הבכורה שלו בקבוצה, בהפסד 0–2 לסטרומסגודסט. ב-6 בספטמבר 2013 חתם ריקטס בבוג'הספור הטורקית לשנה עם אופציה לשנה נוספת. ב-22 בספטמבר 2013 הבקיע את צמד הבכורה שלו בהפסד 4–5 לאדנה דמירספור. ב-10 ביולי 2014 הגיע ריקטס לישראל וחתם בקבוצת הפועל חיפה. ב-27 באוגוסט כבש את השער הראשון בתולדות אצטדיון סמי עופר, בניצחון קבוצתו 0–2 על הפועל עכו במסגרת גביע הטוטו, במשחק הפתיחה של האצטדיון. בליגת העל כבש ריקטס שער אחד בלבד בעונה זו, ובמשחקים רבים הוסט על ידי המאמן טל בנין לעמדת המגן הימני. ב-3 באוגוסט 2015 חזר לטורקיה כאשר חתם בבולוספור. ב-20 ביולי 2016 הצטרף לראשונה למועדון קנדי כשחתם בטורונטו. ב-26 בינואר 2019 חתם בסודובה מריאמפולה הליטאית. ב-9 באוגוסט 2019 חזר לקנדה והצטרף לונקובר וייטקאפס עד לסוף העונה. בשנת 2007 השתתף עם נבחרת הנוער של קנדה בגביע העולם בכדורגל עד גיל 20 שנערך בארצו. ב-9 בפברואר 2011 ערך את הופעת הבכורה שלו בנבחרת הבוגרת, בהפסד 0–1 נגד יוון. ב-1 ביוני 2011 הבקיע ריקטס את שערו הראשון בנבחרת, בתיקו 2-2 נגד אקוודור. ריקטס השתתף עם הנבחרת בגביע הזהב 2011 ובגביע הזהב 2013. מדיה וקבצים בנושא טוסיין ריקטס בוויקישיתוף טוסיין ריקטס, ברשת החברתית אקס (טוויטר) טוסיין ריקטס, באתר ההתאחדות לכדורגל בישראל טוסיין ריקטס, באתר Transfermarkt טוסיין ריקטס, באתר Soccerway טוסיין ריקטס, באתר WorldFootball.net טוסיין ריקטס, באתר National Football Teams טוסיין ריקטס, באתר FootballDatabase.eu פרופיל המאמן, באתר Transfermarkt דורון בן דור, ‏טוסיין ריקטס וסטיבן כהן חתמו בהפועל חיפה, באתר ONE‏, 10 ביולי 2014 מערכת וואלה! ספורט‏, העברות בעולם, 21.7: המחטף של פפ מברצלונה, צ'לסי עם הצעת ענק לבנפיקה, באתר וואלה, 20 ביולי 2016
הדגל הבודהיסטי

הדגל הבודהיסטי הוא דגל שעוצב בסוף המאה ה-19 כדי לסמל את הבודהיזם ואת האוניברסליות שהבודהיזם מיצג. משתמשים בו בודהיסטים ברחבי העולם וכן אחוות הבודהיסטים העולמית. הדגל מורכב מחמישה פסים אנכיים בצבעי ההילה שנבעה מבודהה בעת ההארה כדלהלן (משמאל לימין): מימין לחמשת הפסים האנכיים מופיעים חמישה פסים מאוזנים קצרים יותר באותם צבעים. דגל בודהיסטי טיבטי דגל בודהיסטי בורמזי דגל בודהיסטי נפאלי דגל בודהיסטי יפני גרסה נפוצה של הדגל שעליה גלגל הדהרמה דגל צלב קרס בודהיסטי קוריאני הדגל הנוצרי דגל תפילה טיבטי דגל הדרוזים מדיה וקבצים בנושא הדגל הבודהיסטי בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
Born Again

Born Again הוא אלבומה האחד עשר של להקת ההבי מטאל הבריטית בלאק סבאת' שיצא לאור באוגוסט 1983. האלבום הוא היחיד של הלהקה בו משתתף איאן גילן, סולנה המפורסם של להקת הרוק הכבד דיפ פרפל. מתופף הלהקה המקורי ביל וורד, חזר ללהקה באלבום זה, לאחר שהתגבר על בעיות השתייה שלו, וזהו אלבומו האחרון בו ניגן עם להקת "בלאק סבאת'". לאחר שהסולן רוני ג'יימס דיו והמתופף וייני אפיק עזבו את הלהקה ב-1983, סברו רבים כי הלהקה תבוא אל קיצה. על מנת למנוע את התפרקותה נשכר דון ארדן כדי לשמש כמנהל הלהקה. בתחילה, "Born Again", לא היה אמור לצאת תחת השם בלאק סבאת', אלא כאלבום סופר גרופ, בו איאן גילן משמש כסולן. אך ארדן יתעקש שהאלבום ייצא תחת "בלאק סבאת'". לפני שהוחלט על גילן כסולן המחליף של דיו, שמות כגון רוברט פלאנט ודייוויד קוברדייל הועלו כהצעות. ההקלטות הראשוניות לאלבום נערכו באולפני "The Manor Studio" שבבעלותו של היזם הבריטי ריצ'רד ברנסון. מפיק האלבום היה רובין בלאק, שעבד עם הלהקה קודם לכן כטכנאי קול באלבום Sabotage. במהלך החזרות, נטל גילן את רכבו של וורד, והתפרע איתה על מסלול הקארטינג במגרש הסמוך לאולפן, כשבמהלך הנסיעה איבד גילן את השליטה על הרכב והתנגש בעמוד, כשהרכב מתרסק. לאחר שחולץ ללא פגע, כתב את השיר "Trashed" הפותח את האלבום. השיר "Disturbing the Priest" ("מפריע לכומר") נכתב לאחר שחדר החזרות היה ממוקם בסמוך לכנסייה מקומית, וחברי הלהקה קיבלו תלונות מהכמרים במקום על הרעש שיצרו. "Born Again" היווה הצלחה מסחרית גדולה. בבריטניה, האלבום היה המצליח ביותר של הלהקה מאז Sabbath Bloody Sabbath, והגיע למקום ה-4 במצעד הבריטי. האלבום קיבל ביקורות מעורבות ממבקרי מוזיקה, ברובן שליליות. אדוארדו ריבדביה מאתר Allmusic כתב על האלבום "אחד מאלבומי ההבי מטאל המאכזבים בכל הזמנים". את השירים "Zero the Hero", ‏"Hot Line" ו-"Keep It Warm" כינה ריבדביה "מביכים". ניל ארנולד מאתר "Metal Forces" העניק לאלבום ביקורות חיוביות וכתב כי האלבום הוא "טוב מאוד", עם זאת הוסיף "למרות שאולי איאן גילן הוא לא הסולן המתאים ביותר עבור בלאק סבאת'" כל השירים נכתבו על ידי טוני איומי, גיזר באטלר, ביל וורד ואיאן גילן, למעט היכן שצוין אחרת צד ב' חברי להקת בלאק סבאת' טוני איומי - גיטרה איאן גילן - שירה גיזר באטלר - גיטרה בס ביל וורד - תופים משתתפים נוספים ג'ף ניקולס - קלידים רובין בלאק - הפקה מוזיקלית מידע על האלבום Born Again באתר MusicBrainz מידע על האלבום Born Again באתר AllMusic האלבום Born Again באתר Discogs ‏Gillan the Hero - אתר מעריצים ובו מידע על האלבום בספרו האוטוביוגרפי של טוני איומי: "Iron Man: My Journey Through Heaven and Hell with Black Sabbath" ביקורת וסיקור על האלבום, באתר Allmusic רשימת דירוג אלבומי "בלאק סאבאת'", באתר הרולינג סטון ביקורת על האלבום, באתר "Metal Forces" ביקורת על האלבום, באתר ה־Sputnikmusic ‏"Gillan The Hero" - מידע על האלבום ביקורת על האלבום, באתר "Allmusic" ביקורת על האלבום, באתר "Metal Forces"
בני ציון (פירושונים)

האם התכוונתם ל... בני ציון – מושב בשרון מכינה קדם-צבאית בני ציון בני ציון (תלמוד תורה) – תלמוד תורה בירושלים בני ציון – ספרו של הרב בן ציון מיטבסקי המרכז הרפואי בני ציון (שמו הקודם: "בית החולים רוטשילד") - בית חולים בחיפה מסדר בני ציון (נקרא כיום "קרן בני ציון"; באנגלית: Bnai Zion Foundation) - ארגון ציוני אמריקאי שמורת בני ציון – שמורת טבע באזור השרון, ליד מושב בני ציון
אלעד שער

אלעד שער (נולד ב-19 בספטמבר 1982 בנתיבות) הוא זמר-יוצר ומלחין בתחום המוזיקה היהודית ים תיכונית. הוא הוציא ארבעה אלבומי סולו המכילים שירים מהסוגות מוזיקה מזרחית וחסידית. את דרכו המוזיקלית החל בשנת 2008 באלבום ראשון עם הסינגל "רק עוד רגע", אותו כתב והלחין עבורו המוזיקאי שמואל יונה. שנת 2009 הייתה שנת הפריצה של שער כזמר-יוצר עם השיר "הוציאה ממסגר נפשי", שהיה שיר הנושא של אלבומו השני. פרט לשירים המופיעים באלבומיו, הוציא את סינגלים: "זה הלב", "רבי נחמן", "תפילת הזמר" ו"אב הרחמים", שיצא לאחר רצח שלושת הנערים בזמן שעוד היו נעדרים. אמנם השיר הוקלט עוד קודם, אך שחרורו הוקדם בשל הקשר בין מילותיו לאירועים. קח איתך גיטרה (2022) בחורף 2015 הוציא את האלבום "מילים ולחן" והוציא מספר סינגלים. בשנת 2017 יצא לסיבוב הופעות בחו"ל עם להקה שהקים. אלעד שער, באתר שירונט אלעד שער, באתר MusicBrainz (באנגלית) תגית אלעד שער באתר כיכר השבת אלעד שער מפתיע עם סינגל חדש "זה הלב", באתר רדיו קול ברמה, 29 בינואר 2013 אלעד שער בסינגל חדש: "רבי נחמן" באתר כיכר השבת, 11 באוגוסט 2013 אסף נבו, ‏אלעד שער - "תפילת הזמר", באתר ‏מאקו‏, 6 במרץ 2014 אב הרחמים • הזמר והיוצר אלעד שער בשיר תפילה, באתר רדיו קול חי, 25 ביוני 2014 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
ג'ף גליקסמן

ג'ף גליקסמן (אנגלית: Jeff Glixman) היה מפיק מוזיקלי אמריקאי. גליקסמן היה אחראי להפקת אלבומי מוזיקה רבים עבור להקות ואמנים נחשבים, ביניהם: קנזס, בלאק סבאת', גרי מור, אינגווי מלמסטין, ועוד. גליקסמן אף היה שותף למיקסינג, מאסטרינג והעריכה באלבומים של אמנים נחשבים, ביניהם: אנתרקס, "קנזס", מרווין גיי, ועוד. עבודתו הראשונה הייתה ב-1975 כשהפיק את אלבומה השני של להקת הרוק מתקדם קנזס Song for America. לאחר עבודתו זו, המשיק לעבוד עבור הלהקה, כשהוא מפיק שלושה אלבומים נוספים שלה. ב-1986, הפיק גליקסמן את האלבום Seventh Star של להקת ההבי מטאל בלאק סבאת', קיס, ואף היה שותף לכתיבת המילים באלבום. לאחר מכן הפיק את אלבומה The Eternal Idol שיצא ב-1987. בסך הכל, היה שותף גליקסמן ליצירתם של למעלה משמונים אלבומי מוזיקה. ג'ף גליקסמן, באתר AllMusic (באנגלית) ג'ף גליקסמן, באתר MusicBrainz (באנגלית) ג'ף גליקסמן, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שכווי הלענה

שכווי הלענה (שם מדעי: Centrocercus), הוא סוג של שכווי גדול מתת-משפחת פסיוניים, החיים בערבות יבשת צפון אמריקה. בסוג שני מינים: שכווי לענה גניסון (Centrocercus minimus) - נדיר וקטן יותר מקרובו. שכווי לענה גדול (Centrocercus urophasianus) לזכר שכווי הלענה זנב גדול ומוטה מעלה המזכיר זנב טווס ושכמייה לבנה וגדולה בתוכה שתי בליטות צהובות שהזכר יכול לנפח במטרה למשוך את הנקבות לשטחי הלק שלו. מדיה וקבצים בנושא שכווי הלענה בוויקישיתוף שכווי הלענה, באתר ITIS (באנגלית) שכווי הלענה, באתר NCBI (באנגלית) שכווי הלענה, באתר Animal Diversity Web (באנגלית) שכווי הלענה, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
הציווי של תאנוס

הציווי של תאנוס (באנגלית: The Thanos Imperative) היא מיני-סדרת קומיקס ביקום מארוול שפורסמה על ידי חברת מארוול קומיקס בין יולי 2010 לינואר 2011 למשך 8 חוברות, בכתיבתם של דן אבנט ואנדי לנינג. העלילה מתמקדת במספר דמויות מהחלל החיצון של יקום מארוול, שמתאחדות יחדיו כדי להילחם ב"שבר", קרע במרחב הזמן שנוצר בעקבות אירועי מלחמת המלכים, וביקום הסרטן ששוכן מעבר לו - יקום שבו המוות עצמו נכחד מהקיום. בין הדמויות המשתתפות בסיפור נמנים לורד מאר-וול, נובה, קוואזר, שומרי הגלקסיה, הגולש הכסוף ונבלי-העל תאנוס וגלקטוס. סיפור זה מסכם סיפורים שהחלו באירועי השמדה משנים 2005–2007, השמדה: כיבוש משנים 2007–2009, מלחמת המלכים של שנת 2009 וממלכת המלכים משנת 2010. בשעה ששומרי הגלקסיה שומרים על תאנוס, שנכלא לאחר שהוחיה מחדש, ונובה רודף אחר קווזאר מיקום הסרטן, מאגוס וכנסיית האמת האוניברסלית קורעים לרווחה את השבר שנפתח בסוף אירועי מלחמת המלכים ונתחם בידי אדם וורלוק. יצורים מפלצתיים מגיחים מהשבר ומתעמתים מול ציי הספינות של גזעי הקרי והשי'אר, וכן ישויות קוסמיות נוספות כמו לורד מאר-וול, גרסת יקום חלופי לקפטן מארוול. מאר-וול הורג את מאגוס על כך שנכשל לאתר את מיקומו של תאנוס. מאר-וול הוא למעשה המנהיג דה פקטו של יקום הסרטן החוץ-ממדי - ממד לא מאוזן מבחינה מטאפיזית שבו המוות עצמו גורש והחיים משולחי רסן וחופשיים כמו סרטן ומבקשים להרחיב את המגפה של "אל-מוות" לשאר היקומים. מאר-וול הוא אווטאר החיים בעוד תאנוס הוא אווטאר המוות. אי לכך, הקרב יסתיים רק כאשר אחד מהם יהרוג את השני. בזמן שסטאר לורד מוביל את שומרי הגלקסיה ואת תאנוס לתוך השבר בתקווה לאתר את מאר-וול, זה האחרון תר ברחבי יקום מארוול בחיפוש אחר תאנוס. נובה מוביל את קוואזר, בטא ריי ביל, גלדיאטור, הגולש הכסוף ורונאן המאשים (קבוצת המשמידים לעתיד) בהתקפה על מאר-וול, אך הם מובסים נחרצות. כשתאנוס הורג את דראקס המשמיד, מותו מתריע את מאר-וול, שחוזר ליקום הסרטן. כאשר מאר-וול מתעמת עם תאנוס והשומרים, כולם מופתעים כשתאנוס נכנע מיד. בעוד הוא מוכן מרצון להיות מוקרב בידי מאר-וול, הוא מעיר על כך שגם קפטן מארוול אותו הוא מכיר מעולם לא היה חושב על השלכות מעשיו. מאר-וול מבין שתאנוס הערים עליו, והמוות הגיע כדי לגבות את חייו. הדבר גורם לתגובת שרשרת שהורגת את מאמיניו של מאר-וול ולקריסתו של היקום החלופי ושל השבר. תאנוס - שאובססיבי בכל הנוגע למוות - מצפה לכך שליידי מוות תאמץ אותו לחיקו, אך הוא זועם כשהיא מפנה לו עורף פעם נוספת. סטאר לורד ונובה נשארים מאחור כדי לשגר את חבריהם משם ולתחום בתוך יקום הסרטן את תאנוס הזועם, שמאשים את הגיבורים על עורמתה של ליידי מוות ונשבע לגרום ליקום כולו לסבול. טקס הנצחה נערך לאותם אלה אשר נהרגו בקונפליקט. קוואזר מודיע לרוקט ראקון שללא נובה, הבינה מלאכותית של חיל נובה שבקה חיים וכוח נובה נעלם. אימפריית הקרי מנסה עדיין להתאושש מהמאבק וכוחותיו של בלאסטאר מתקיפים אותה בניסיון לכבוש אותה בקלות. במהלך הקרב, עוזרים לרונאן שורדים נוספים מכוח התקיפה של נובה. תחת הנחייתו של קוסמו כלב החלל, הם מקימים בסיס ב"ראשומקום". מוקמת קבוצת המשמידים החדשה, שנועדה להיות המפלט האחרון מפני איומים גלקטיים. The Thanos Imperative: Ignition #1 The Thanos Imperative #1-6 The Thanos Imperative: Devastation #1 הציווי של תאנוס באתר הרשמי של מארוול קומיקס הציווי של תאנוס בפרויקט פאנדום של מארוול קומיקס War of Kings #6 Guardians of the Galaxy Vol.2 #18 The Thanos Imperative: Ignition, July 2010 The Thanos Imperative #1-3, August-October 2010 The Thanos Imperative #5, December 2010 The Thanos Imperative #6, January 2011
Seventh Star

Seventh Star הוא אלבומה השנים עשר של להקת ההבי מטאל הבריטית בלאק סבאת' שיצא לאור בינואר 1986. האלבום הוא הראשון בו נעדר הבסיסט גיזר באטלר, ובכך הותיר את טוני איומי החבר המקורי היחיד שנותר בלהקה. הסולן באלבום היה גלן יוז. לאחר עזיבתו של הבסיסט גיזר באטלר, נותר טוני איומי החבר המקורי היחיד שנותר בלהקה. אי לכך, "Seventh Star" יועד להיות אלבום הסולו של איומי, אך לאור הלחצים וההתעקשות של חברת ההקלטות ".Warner Bros" כמו גם של מנהל הלהקה דון ארדן, שסברו שהאלבום יצליח יותר מבחינה מסחרית כשהמותג "בלאק סבאת'" יהיה חתום על העטיפה, יצא לבסוף כאלבום בלאק סבאת', שנקרא: "Black Sabbath featuring Tony Iommi - Seventh Star" מפיק האלבום היה ג'ף גליקסמן, שאף השתתף בכתיבת השירים. האלבום הציג לראשונה את הקלידן ג'ף ניקולס, שניגן באלבומיה הקודמים של הלהקה, כחבר "בלאק סבאת'" מן המניין. בעקבות השינויים בכוח אדם בלהקה, ניכר שינוי דרסטי בסגנון השירים באלבום, שנטו להיות פחות הבי מטאל ויותר רוק כבד ובלוז רוק. לפני צאתו לרדיו, הסינגל "No Stranger to Love" עבר עריכה קלה כשגלן יוז ביצע הרמוניות קוליות בשיר, על מנת להפוך אותו ליותר "ידידותי לרדיו". בוידאו קליפ של השיר משתתפת השחקנית דניס קרוסבי. האלבום הגיע למקום ה-78 במצעד בילבורד 200. המוזיקה נכתבה על ידי טוני איומי; המילים נכתבו על ידי טוני איומי, גלן יוז, ג'ף ניקולס וג'ף גליקסמן טוני איומי - גיטרה ג'ף ניקולס - קלידים גלן יוז - שירה דייב ספיץ - גיטרה בס אריק סינגר - תופים ג'ף גליקסמן - הפקה מוזיקלית מידע על האלבום Seventh Star באתר MusicBrainz מידע על האלבום Seventh Star באתר AllMusic האלבום Seventh Star באתר Discogs האלבום Seventh Star באתר ספוטיפיי הווידאו קליפ של השיר, באתר YouTube מידע וסיקור על האלבום, באתר AllMusic ביקורת וסיקור על האלבום, באתר "Allmusic" רשימת דירוג אלבומי "בלאק סאבאת'", באתר הרולינג סטון ביקורת על האלבום, באתר ה־Sputnikmusic
אלתר ולנר

אַלתֶר שמואל צבי וֶלנֶר (1923 – 14 ביולי 2020) היה עורך, סופר ועיתונאי ישראלי, מראשוני עיתון "הצופה", מנהל ועורך ראשי של סוכנות הידיעות עתי"ם ומזכ"ל "ועדת העורכים" של העיתונים היומיים. ולנר נולד בשנת 1923 בעיר בנדין שבפולין, בנם של חנה רחל (1903–1978) וחיים יצחק ולנר (1895–1980) שהיה איש תנועת "הפועל המזרחי" בפולין. בשנת 1924, בינקותו, עלה לארץ ישראל עם הוריו, אולם אבי המשפחה התקשה במציאת עבודה ופרנסה בארץ, החסכונות אזלו, ולאחר כשנה חזרה המשפחה לפולין. בשנת 1934, והוא כבן 10, שוב עלה ארצה עם הוריו ועם אחיו שמחה (1931–2011) והמשפחה השתקעה ברחוב הרצל בתל אביב. בשנת 1939, כשהיה בן 16, החל לעבוד כנער שליח ומחלק עיתונים על אופניים בעיתון "הצופה", ששכן אז ברחוב הרצל 16. כעבור מספר שנים, בשנות ה-40, קוּדם והפך לכתב בָּעיתון. ולנר היה חבר ב"הגנה", שאליה הצטרף עוד בנערותו. במלחמת העצמאות פעל ולחם במסגרת הפלוגה הדתית של חי"ש תל אביב. לאחר המלחמה חזר לכתוב ב"הצופה" ומילא בו לאורך השנים שורת תפקידים, בהם כתב כללי, כתב מדיני, עורך לילה, כתב צבאי ובהמשך מונה למנהל כללי של העיתון. במקביל לתפקידיו ב"הצופה" היה עוד בשנות ה-50 חבר פעיל בוועדות ובמוסדות הנהלת אגודת העיתונאים. בשנת 1958 נבחר לגזבר אגודת העיתונאים, ואף שימש פעמיים כמזכ"ל ועדת העורכים של העיתונים היומיים. בנוסף, היה יו"ר וחבר מועצת המנהלים של סוכנות הידיעות הישראלית עתי"ם (עיתונות ישראלית מאוגדת). בשנת 1976, עם פרישתו של חיים בלצן מתפקיד המנהל והעורך הראשי של עתי"ם, מונה אלתר ולנר לתפקיד זה, וכיהן בו עד שנות ה-90. ולנר נפטר ב-14 ביולי 2020. הותיר אחריו אישה, רבקה רחל לבית משפחת ביק, ושלושה ילדים: אלי ולנר, איש הייטק. מיכה ולנר, אסטרולוג. וחגית כתר,חברת מטה האגף לחינוך קדם-יסודי במשרד החינוך. אחיו של ולנר, ד"ר שמחה ולנר, היה חוקר פיזיקה גרעינית וכן מומחה לאסטרונומיה ובפרט בהקשרה היהודי ומיוזמי ומובילי קורס בנושא הלוח העברי באוניברסיטת בר-אילן. חמושים לפני המחנה: סיפורה של פלוגה דתית, תל אביב: משרד הביטחון – ההוצאה לאור, תשמ"ה 1984. בדרך חיים: קובץ מאמרים תורניים במקרא, תלמוד ומסורת ישראל: דברים שנאמרו כהדרנים ביום הזיכרון לאאמו"ר ... חיים ולנר, תל אביב: אשל, תשנ"ו 1996. אורות חיים: אסופת מאמרים במקרא, תלמוד ומסורת ישראל, תל אביב: אשל, תשס"א 2000. ("חוברו ליום הזיכרון לאאמו"ר רבי חיים יצחק ולנר") אלתר ולנר (אסף, חיבר וערך), עשרת הרוגי מלכות במדרש ובפיוט; עריכה: יעקב אפשטיין, ירושלים: מוסד הרב קוק, תשס"ה 2005. אלתר ולנר (אסף, חיבר וערך), עשרת השבטים: הגולה שלא חזרה, ירושלים: מוסד הרב קוק, תשס"ח 2008. אלתר ולנר (אסף, חיבר וערך), אומה במאבקיה: מרד גאלוס, פולמוס קיטוס, ברכת המינים הבייתוסים, בתי כנסת בישראל, משואות ראש חודש; עריכה: אביחי גמדני, ירושלים: מוסד הרב קוק, תשע"ג 2012. מדיה וקבצים בנושא אלתר ולנר בוויקישיתוף אלי אלון, אלתר ולנר-סיפור חיו של העורך והעיתונאי, באתר News1 מחלקה ראשונה, 24 ביולי 2014 מירון ח. איזקסון, ‏העיתונאי שחי את ההיסטוריה: ממחלק עיתונים למנכ"ל "הצופה", בעיתון מקור ראשון, 13 בספטמבר 2020 לקרב ולא לרחק אלתר ולנר, דף שער בספרייה הלאומית אלי אלון, הלך לעולמו העיתונאי אלתר ולנר בן 96, באתר News1 מחלקה ראשונה, ‏15 ביולי 2020
CK

האם התכוונתם ל... מדע ציטוקינין – שם כולל לקבוצה של תרכובות אורגניות המשמשות כהורמונים צמחיים קראטין קינאז (אנ') – אנזים conductive keratoplasty (אנ') – ניתוח לתיקון הראייה בלייזר אישים לואי סי. קיי. – שם הבמה של הסטנד-אפיסט, השחקן, הבמאי והמפיק האמריקאי, לואי סקלי צ'אקה קאן – זמרת אמריקאית CK (אלבום) (אנ') – אלבומה השביעי של צ'אקה קאן קלווין קליין – מעצב אופנה אמריקאי, וחברת האופנה הקרויה על שמו קון קוליוואס (אנ') – רופא מרדים אוסטרלי מחשבים ‎.ck – סיומת האינטרנט של איי קוק Collective Knowledge – ספרייה בקוד פתוח אחר שברולט C/K (אנ') – דגם של המותגים GMC ושברולט קריפ קילר – כנופיית רחוב אפרו-אמריקאית